ᨕᨗᨐᨕᨙ ᨓᨓᨂᨙ ᨒᨛᨅᨗ ᨊᨄᨚᨍᨗ ᨑᨗᨕᨔᨛ ᨈᨕᨘ ᨈᨄᨊᨘᨒᨗ᨞ ᨊᨔᨅ ᨊᨕᨔᨙᨂᨗ ᨅᨈᨀᨛᨕᨙ ᨄᨑᨔᨛᨂᨛ ᨄᨚᨒᨙ ᨑᨗᨈᨕᨘ ᨔᨒᨗᨓᨛᨂᨙ᨞ ᨔᨗᨈᨚᨂᨛᨊ ᨕᨗᨐᨕᨙ ᨓᨓᨂᨙ ᨆᨕᨙᨁ ᨑᨘᨄᨊ sub-suku  bangsa ᨑᨗᨄᨔᨗᨒᨕᨗᨂᨛᨛᨗ ᨄᨚᨒᨙ ᨒᨚᨁ ᨊᨃᨀᨙ᨞ ᨔᨗᨈᨚᨂᨛᨊ ᨈᨘᨋᨘ ᨕᨉᨛᨊ ᨕᨗᨐᨕᨙ ᨓᨓᨂᨙ ᨌᨙᨉᨗᨆᨗ᨞ ᨊᨕᨗᨀᨗᨐ ᨆᨘᨈᨆᨊ ᨕᨉᨛ-ᨕᨉᨛ ᨄᨚᨒᨙ ᨑᨗᨈᨕᨘ ᨔᨒᨗᨓᨛᨂᨙ ᨓᨎᨍᨗ ᨆᨊᨛᨔᨊᨗ ᨕᨔᨗᨒᨗᨔᨊ᨞ Sub-sub suku bangsa ᨅᨈᨀᨛᨕᨙ ᨕᨗᨐᨊᨑᨗᨈᨘ: ᨈᨚᨅ᨞ ᨉᨕᨗᨑᨗ᨞ ᨄᨀᨛ-ᨄᨀᨛ᨞  ᨔᨗᨆᨒᨘᨂᨘ᨞ ᨊᨛᨊᨗᨐ ᨕᨃᨚᨒ-ᨆᨉᨕᨗᨒᨗ᨞

ᨑᨗᨐᨚᨒᨚ ᨕᨗᨐᨕᨙ ᨓᨓᨂᨙ ᨈᨘᨓᨚᨕᨗ ᨆᨅᨙᨒ ᨄᨚᨒᨙ ᨑᨗᨀᨇᨚ ᨒᨗᨕᨗᨂᨙ ᨑᨗ ᨈᨚᨇᨚᨊ ᨈᨚᨅ ᨊᨛᨊᨗᨐ ᨀᨑᨚ᨞ ᨉᨙ ᨊᨆᨒᨉᨛ ᨔᨗᨕᨀᨚ ᨔᨗᨅᨓ ᨓᨓ ᨒᨕᨗᨂᨙ᨞ ᨊᨉᨙᨈᨚ ᨊᨄᨂᨑᨘᨕᨗ ᨕᨈᨘᨓᨚ-ᨈᨘᨓᨚ ᨕᨔᨛᨒᨗᨊ᨞ ᨊᨔᨒᨕᨗᨓᨗ ᨕᨈᨘᨓᨚ-ᨈᨘᨓᨚ ᨑᨗᨐᨚᨒᨚᨊᨕ ᨔᨗᨄᨚᨂᨛ ᨆᨘᨈᨆᨊ ᨄᨂᨑᨘᨊ ᨔᨛᨒᨛᨂᨙ ᨊᨛᨊᨗᨐ ᨀᨑᨗᨔᨛᨈᨙᨂᨙ᨞

ᨕᨔᨗᨔᨘᨄᨘ ᨒᨚᨒᨚᨊ ᨅᨈᨀᨛᨕᨙ ᨐᨊᨑᨗᨗᨈᨘ ᨔᨙᨉᨗ ᨕᨔᨒᨛ (monogami)᨞ ᨕᨗᨐᨕᨙ ᨑᨗᨐᨔᨛᨂᨗ ᨔᨕᨆ (ᨔᨙᨉᨗ ᨕᨅᨚ) ᨕᨗᨐᨑᨙᨁ ᨔᨑᨗᨄᨛ (ᨔᨗᨀᨊᨛ)᨞ ᨈᨕᨘ ᨔᨗᨆᨒᨘᨂᨘᨂᨙ ᨊᨔᨛᨂᨗ ᨔᨛᨕᨆ (ᨔᨙᨉᨗ ᨕᨅᨚ) ᨕᨗᨐᨑᨙᨁ ᨔᨛᨄᨂᨊᨊᨛ (ᨔᨗᨕᨍᨗ)᨞ ᨈᨕᨘ ᨀᨑᨚᨕᨙ ᨊᨔᨛᨂᨗ ᨔᨉ ᨅᨄ (ᨔᨙᨉᨗ ᨕᨅᨚ)᨞ ᨊᨕᨗᨀᨗᨐ ᨔᨗᨊᨗᨊ ᨊᨓᨑᨛᨀᨙᨂᨗ ᨀᨚ ᨔᨙᨉᨗ ᨕᨙ ᨕᨔᨍᨗᨂᨛ ᨕᨗᨐᨊᨑᨗᨈᨘ ᨕᨔᨍᨗᨂᨛ ᨅᨈᨗᨖᨛ ᨔᨛᨊᨗᨕᨚᨑᨛ (batih senior) ᨊᨛᨊᨗᨐ ᨕᨔᨍᨗᨂᨛ ᨅᨈᨗᨖᨛ ᨕᨊ ᨕᨘᨑᨊᨙᨊ (batih anak laki-lakinya)᨞ ᨕᨗᨐᨔᨛᨈᨚᨕᨗ ᨕᨔᨗᨔᨘᨄᨘᨂᨛ ᨒᨚᨒᨚ ᨆᨀᨘᨓᨕᨙ ᨄᨗᨑᨗᨒᨚᨀᨒᨛ (virilokal)᨞ ᨕᨔᨗᨔᨘᨄᨘ ᨒᨚᨒᨚ ᨅᨔᨊ ᨕᨗᨐᨙ ᨅᨗᨕᨔᨕᨈᨚ ᨑᨗᨐᨔᨛ ᨔᨕᨚᨆᨛ (ᨔᨙᨉᨗ ᨒᨈᨚ)᨞ ᨕᨊ ᨅᨘᨑᨊᨙ ᨔᨗᨅᨓ ᨔᨗᨒᨛᨔᨘᨑᨛᨊ ᨆᨚᨋᨚᨕᨗ ᨑᨗᨅᨚᨒ ᨈᨚᨆᨈᨘᨓᨊ  ᨊᨑᨙᨀᨚ ᨉᨙᨄ ᨊᨕᨘᨒᨙᨕᨗ ᨓᨍᨕᨙ (ᨉᨙᨄ ᨁᨁ ᨕᨈᨘᨓᨚ-ᨈᨘᨓᨚᨊ)᨞ ᨊᨑᨙᨀᨚ ᨕᨛᨃᨊ ᨕᨀᨈᨘᨓᨚᨊ ᨓᨛᨉᨗᨊᨗ ᨆᨕᨙᨅᨘ ᨅᨚᨒ ᨔᨗᨈᨇᨙ ᨅᨚᨒᨊ ᨕᨅᨚᨊ᨞ 

ᨕᨔᨗᨔᨘᨄᨘ ᨒᨚᨒᨚᨊ ᨅᨈᨀᨛᨕᨙ ᨑᨗᨕᨈᨚᨑᨚᨕᨗ ᨑᨗ ᨕᨉᨛ ᨕᨗᨐᨔᨛᨂᨙ ᨉᨒᨗᨖ ᨊ ᨈᨚᨒᨘ (ᨄᨚᨀᨚ ᨈᨙᨒᨘᨕᨙ)᨞ ᨕᨗᨐᨕᨙ ᨕᨔᨗᨔᨘᨄᨘᨂᨙ ᨈᨅᨁᨙ ᨈᨛᨒᨘ ᨀᨒᨚᨇᨚ ᨕᨔᨗᨔᨘᨄᨘᨂᨛ᨞ ᨔᨗᨊᨗᨊ ᨀᨒᨚᨇᨚᨕᨙ ᨓᨍᨗᨕᨗ ᨔᨄ ᨕᨅᨕᨗᨊᨙ ᨄᨚᨒᨙ ᨑᨗ ᨔᨒᨗᨓᨛ ᨀᨒᨚᨇᨚᨊ᨞ ᨔᨗᨊᨗᨊ ᨈᨕᨘ ᨑᨗ ᨒᨒᨛᨊ ᨔᨙᨉᨗᨕᨙ ᨀᨒᨚᨇᨚ ᨐᨔᨛᨂᨗ ᨔᨅᨘᨈᨘᨖ (ᨔᨗᨒᨙᨔᨘᨑᨛ)᨞ ᨀᨒᨚᨇᨚ ᨒᨕᨗ ᨕᨗᨐ ᨈᨕᨑᨗᨆᨕᨙ ᨕᨊᨉᨑ ᨆᨕᨙᨒᨚᨕᨙ ᨑᨗᨃᨚᨅᨗᨊᨙ ᨐᨔᨛᨂᨗ ᨖᨘᨒ-ᨖᨘᨒ᨞ ᨀᨒᨚᨇᨚ  ᨕᨗᨐ ᨆᨅᨑᨗᨕᨂᨗ ᨕᨊ ᨉᨑᨊ ᨑᨗᨐᨔᨛᨂᨗ ᨅᨚᨑᨘ᨞ ᨅᨁᨗᨐᨊ ᨀᨛᨒᨚᨇᨚᨕᨙ ᨉᨙ ᨊᨓᨛᨉᨗ ᨕᨗᨑᨚᨅ᨞ ᨕᨗᨐᨕᨙ ᨅᨁᨗᨐᨊ ᨀᨛᨒᨚᨇᨚᨕᨙ ᨆᨊᨛᨔᨕᨗ ᨕᨗᨑᨗᨈ ᨑᨗ ᨘᨕᨌᨑ ᨄᨂᨉᨛᨑᨛᨂᨙ᨞ ᨄᨄᨉᨊ ᨑᨗ ᨕᨌᨑ ᨓᨄᨈᨚᨀᨚ ᨅᨚᨒ ᨅᨑᨘ᨞ ᨕᨙᨓᨊᨀᨛ᨞ ᨕᨆᨈᨙᨂᨛ᨞ ᨕᨄᨅᨚᨈᨗᨂᨛ᨞ ᨆᨄᨙᨄᨌᨗ ᨅᨘᨀᨘᨅᨘᨀᨘ ᨊᨙᨊᨙ-ᨊᨙᨊᨙ ᨑᨗᨐᨚᨒᨚᨕᨙ ᨊᨛᨊᨗᨐ ᨆᨙᨁ ᨆᨚᨄ ᨒᨕᨗᨂᨙ᨞ 

ᨀᨒᨚᨇᨚ ᨕᨔᨍᨗᨂᨛ ᨆᨒᨛᨅᨊ ᨈᨕᨘ ᨈᨚᨅᨕᨙ ᨑᨗᨐᨔᨛᨂᨗ ᨆᨑᨛᨁ᨞ ᨈᨕᨘ ᨀᨑᨚᨕᨙ ᨊᨔᨛᨂᨗ ᨆᨙᨑᨙᨁ᨞ ᨊᨕᨗᨀᨗᨐ ᨕᨗᨐᨕᨙ ᨕᨗᨔᨛᨈᨗᨒᨕᨙ ᨄᨘᨊᨕᨗ ᨔᨗᨕᨑᨙ-ᨕᨑᨙ ᨅᨛᨈᨘᨕ᨞ ᨀᨚ ᨑᨗ ᨈᨕᨘ ᨀᨑᨚᨕᨙ ᨅᨛᨈᨘᨕᨊ klen besar patrilineal᨞ ᨄᨄᨉ ᨆᨙᨑᨛᨁ ᨁᨗᨈᨗ᨞ ᨔᨛᨅᨗᨑᨗ᨞ ᨈᨑᨗᨁ᨞ ᨄᨛᨑᨂᨗ-ᨕᨂᨗ᨞ ᨊᨛᨊᨗᨐ ᨓᨛᨉᨗ ᨆᨈᨚ ᨆᨌᨍᨗ ᨅᨁᨗᨐ ᨄᨚᨒᨙ ᨑᨗ klen besar patrilineal᨞ ᨄᨄᨉᨊ ᨆᨙᨑᨙᨁ ᨅᨑᨘᨔᨘ᨞ ᨔᨘᨀ᨞ ᨄᨉᨗᨐ᨞ ᨔᨗᨂᨑᨗᨅᨘ᨞ ᨈᨅᨘ᨞ ᨊᨑᨙᨀᨚ ᨑᨗ ᨈᨕᨘ ᨈᨚᨅᨕᨙ ᨕᨗᨐᨑᨚ ᨆᨑᨛᨁᨕᨙ ᨓᨛᨉᨗᨈᨚ ᨆᨅᨛᨈᨘᨓ klen patrilineal ᨄᨉ-ᨄᨉᨊ ᨔᨗᨆᨈᨘᨄ᨞ ᨔᨑᨙᨁᨑᨛ᨞ ᨔᨗᨒᨚ᨞ ᨊᨅᨅ᨞ ᨒᨘᨅ ᨈᨚᨑᨘᨕ᨞ ᨊᨕᨗᨀᨗᨐ ᨓᨛᨉᨗᨈᨚ ᨆᨅᨛᨈᨘᨓ gabungan klen ᨕᨗᨐᨑᨙᨁ ᨄᨑᨈᨛᨑᨗ᨞  ᨄᨉ-ᨄᨉᨊ ᨒᨚᨈᨘ᨞ ᨔᨘᨅ᨞ ᨅᨚᨑᨛ-ᨅᨚᨑᨛ ᨊᨙᨊᨗᨐ ᨒᨕᨗᨂᨙ᨞ ᨑᨗ ᨕᨉᨙᨊ ᨈᨕᨘ ᨀᨑᨚᨕᨙ ᨆᨙᨑᨛᨁᨕᨙ ᨉᨙ ᨉᨕᨗᨈᨕᨗ ᨕᨔᨒᨛ ᨊᨙᨊᨙᨊ᨞ ᨊᨕᨗᨀᨗᨕ ᨑᨗ ᨈᨕᨘ ᨈᨚᨅᨕᨙ ᨕᨗᨐᨑᨚ ᨆᨑᨛᨁᨕᨙ ᨕᨔᨒᨛᨊ ᨄᨚᨒᨑ ᨑᨗ ᨔᨙᨉᨗᨕᨙ ᨈᨘᨋᨘ᨞

ᨕᨔᨗᨒᨕᨗᨔᨛ ᨉᨑᨊ ᨈᨕᨘ ᨅᨈᨀᨛᨕᨙ ᨉᨙ ᨊᨆᨔᨑᨚ ᨆᨊᨛᨔ᨞ ᨔᨂᨉᨗᨊ ᨕᨔᨗᨒᨕᨗᨂᨛ ᨊᨔᨅ ᨉᨒᨗᨖ ᨊ ᨈᨚᨒᨘ ᨑᨗᨐᨔᨛ᨞ ᨑᨗ ᨕᨛᨔᨚ-ᨕᨛᨔᨚᨊ ᨕᨔᨗᨒᨕᨗᨔᨛᨊ ᨓᨛᨉᨗ ᨑᨗᨕᨗᨈ ᨄᨚᨒᨙ ᨕᨘᨆᨘᨑᨘᨊ᨞ ᨐᨊᨑᨗᨈᨘ ᨉᨀᨛᨉᨊᨀᨛ (ᨕᨊᨊ)᨞ ᨊᨄᨚᨔᨚ ᨅᨘᨒᨘ (ᨕᨊ ᨓᨘᨒ ᨇᨛᨀᨛ)᨞ ᨊᨛᨊᨗᨐ ᨊᨈᨘᨓ-ᨈᨘᨓ (ᨈᨕᨘ ᨆᨈᨘᨓ)᨞ ᨑᨗ ᨐᨚᨒᨚ ᨕᨛᨃ ᨔᨗᨕᨑᨙ ᨒᨄᨗ ᨕᨅᨈᨗᨑᨛ᨞ ᨄᨉ-ᨄᨉᨊ ᨀᨘᨑᨗᨐ (ᨕᨅᨈᨗᨑᨛ ᨑᨍ)᨞ ᨈᨘᨁᨊᨙ ᨖᨘᨈ (ᨀᨄᨒ ᨀᨄᨚ)᨞ ᨉᨈᨘ-ᨉᨈᨘ (ᨈᨚᨆᨈᨘᨓ ᨔᨘᨒᨛᨔᨊ)᨞ ᨄᨑᨛᨁᨚᨌᨗ (ᨈᨕᨘ ᨓᨌ)᨞ ᨊᨛᨊᨗᨐ ᨖᨈᨚᨅ (ᨕᨈ-ᨕᨈ)᨞

ᨔᨙᨉᨗᨕᨙ ᨕᨊᨈᨗᨑᨛ ᨆᨚᨋᨚᨕᨗ ᨑᨗᨔᨙᨉᨗᨕᨙ ᨕᨚᨋᨚ ᨑᨗᨐᨔᨛᨂᨙ ᨀᨘᨈ ᨕᨗᨐᨑᨙᨁ ᨖᨘᨈ (ᨀᨄᨚ)᨞ ᨔᨗᨕᨑᨙ-ᨕᨑᨙ ᨖᨘᨈ ᨓᨛᨉᨗᨂᨗ ᨓᨔᨙᨉᨗ ᨊᨑᨗᨕᨔᨛᨂᨗ ᨅᨗᨕᨘᨔᨛ (ᨈᨚᨅ) ᨕᨗᨐᨑᨙᨁ ᨄᨑᨛᨈᨖᨗᨐ (ᨓᨉᨕᨗᨒᨗ) ᨕᨗᨐᨑᨙᨁ ᨄᨈᨘᨄᨘᨀ (ᨔᨗᨆᨒᨘᨂᨘ) ᨕᨗᨐᨑᨙᨁ ᨕᨘᨑᨘ (ᨀᨑᨚ)᨞ ᨑᨗ ᨈᨕᨘ ᨈᨚᨅᨕᨙ ᨕᨗᨐᨑᨚ ᨀᨘᨈᨕᨙ ᨑᨗᨕᨔᨛᨈᨚᨕᨗ ᨒᨘᨅ᨞ ᨕᨀᨄᨚᨂᨛᨊ ᨅᨗᨕᨔᨊ ᨑᨗ ᨐᨓᨊ ᨅᨘᨒᨘᨕᨙ ᨑᨗᨄᨒᨕᨗ ᨅᨈᨘ ᨊᨙᨊᨗᨐ ᨉᨘᨑᨗ᨞ 

Sistem religi ᨕᨗᨐ ᨀᨆᨗᨊ ᨆᨌᨘᨓᨕᨙ ᨑᨗ ᨈᨕᨘ ᨅᨈᨀᨛᨕᨙ ᨕᨗᨐᨊᨑᨗᨈᨘ ᨕᨁᨆᨊ ᨑᨍ-ᨑᨍᨕᨙ ᨐᨕᨔᨛᨂᨙ ᨄᨛᨑᨛᨆᨒᨗᨆᨛ ᨕᨗᨐᨑᨙᨁ ᨄᨛᨑᨛᨅᨑᨗᨂᨗ ᨕᨗᨐᨑᨙᨁ ᨄᨛᨒᨛᨅᨙᨁᨘ᨞ ᨑᨗ ᨕᨗᨐᨕᨙ ᨕᨁᨆᨕᨙ ᨔᨗᨊᨗᨊ ᨒᨗᨔᨛᨊ ᨕᨒᨂᨙ ᨊᨄᨏᨍᨗᨏᨗ ᨕᨚᨇᨘ ᨆᨘᨒᨍᨉᨗ ᨊᨅᨚᨒᨚ ᨆᨚᨋᨚᨕᨙ ᨑᨗ ᨒᨂᨗ ᨄᨗᨈᨘᨕᨙ᨞ ᨕᨒᨂᨙ ᨑᨗᨅᨁᨗ ᨆᨏᨍᨗ ᨅᨊᨘᨕ ᨐᨔᨛ ᨕᨗᨐ ᨊᨄᨑᨙᨈᨕᨙ ᨅᨈᨑ ᨁᨘᨑᨘ (ᨈᨘᨓ ᨄᨊᨙ ᨊ ᨅᨚᨒᨚ) ᨊᨕᨗᨊᨄ ᨅᨊᨘᨓ ᨈᨂ ᨕᨗᨐ ᨊᨄᨑᨙᨈᨕᨙ ᨅᨈᨑ ᨔᨚᨑᨗ (ᨈᨘᨓ ᨔᨗᨒᨕᨚ ᨊ ᨅᨚᨒᨚ) ᨊᨛᨊᨗᨐ ᨅᨊᨘᨓ ᨐᨓ ᨕᨗᨐ ᨊᨄᨑᨙᨈᨕᨙ ᨆᨂᨒ ᨅᨘᨒ (ᨈᨘᨓ ᨅᨘᨆᨗ ᨊ ᨅᨚᨒᨚ)᨞

ᨆᨀᨚᨀᨚᨕᨙ ᨈᨕᨘ ᨅᨈᨀᨛᨕᨙ ᨆᨕᨙᨁᨊᨗ ᨆᨏᨍᨗ ᨀᨑᨗᨔᨛᨈᨙ ᨕᨗᨐᨑᨙᨁ ᨔᨛᨒᨛ᨟ ᨊᨕᨗᨀᨗᨐ ᨆᨕᨙᨁ ᨓᨚᨄ ᨈᨛᨄᨛᨑᨗᨓᨗ ᨕᨉ-ᨕᨉ ᨈᨕᨘ ᨑᨗᨐᨚᨒᨚᨕᨙ᨞ ᨄᨉ-ᨄᨉᨊ ᨆᨈᨛᨄᨛ ᨆᨚᨃᨗ ᨑᨗ ᨈᨚᨉᨗ (ᨍᨗᨓ) ᨊᨛᨊᨗᨐ ᨅᨙᨁᨘ (ᨑᨚᨖᨛ ᨊᨛᨊᨗᨐ ᨕᨑᨛᨓᨖᨛ)᨞

ᨕᨄᨚᨒᨙᨂᨛ